بسم الله الرحمن الرحيم. الحمد لله رب العالمين واشهد ان لا اله الا الله وحده لا شريك له. واشهد ان سيدنا محمدا عبد الله ورسوله صلى الله عليه وسلم واسأل الله عز وجل ان يجعل العمل كله خالصا لوجهه الكريم
والا يجعل لاحد سواه فيه شيئا وان يرزقنا صدق النية واخلاص العمل وان يبيض وجوهنا في هذه الايام الكريمة وان ينقي صدورنا. وان يجعل عملنا صالحا متقبلا برحمتك فيا ارحم الراحمين
نسأل الله سبحانه وتعالى ان يجعلنا عبادا له صادقين والا يجعل في قلوبنا ما يكون فيها اكبر منه ولا اعظم منه في قلوبنا يا رب العالمين نسأل الله ان يطهرنا من كل دنس
وان ينقينا من كل دخن وان يصفي القلوب له سبحانه وتعالى وان يجمعنا على اكرم ما يجمع عليه عباده الصالحين الدنيا من رضوانه واعمال يحبها ويرضاها وفي الاخرة في مستقر رحمته في جنات النعيم
اللهم لا تحرمنا صحبة احبابنا من الصالحين من عبادك النبيين غدا ولا تحرمنا صحبة الشهداء ولا صحبة الصالحين. ولا تحرمنا صحبة الصديقين برحمتك يا ارحم الراحمين اللهم انا نعوذ بك من ان نكون شبيهين
بمن لا يرضيك اجعلنا مع من يرضيك برحمتك وفضلك ومنك واحسانك يا اكرم الاكرمين. اللهم امين ايها الاخوة الحقيقة اننا نتعلم من رسول الله هذا صلى الله عليه وسلم تعلما رائعا وعميقا
نحن عندما نتكلم كلام الحداثة وكلام الامور الجديدة وكلام العصر نكتشف اكثر ان سنة النبي صلى الله عليه وسلم انقاذ للحياة انقاذ للبشرية يعني مهما تطورت العصور مهما تقدمت مهما كان فيها من جديد لم يكن موجودا. من فكر جديد ومن حداثة تغزو دول العالم
ترجع الى السنة فسبحان الله تجد ما كان عليه الاقدمون سلف الامة الصالح من امور في عصر النبي عليه الصلاة والسلام وفي عصر الخلفاء الراشدين المهديين من بعده سبحانك ربي
تجدها قمة في التقدم لدرجة لم تبلغها البشرية حتى هذه اللحظة ونحن اليوم نتحدث عن مجال عجيب تماما ان ترى له في دين الله عز وجل عطاء لكنك عندما تمعن النظر وتركز
تفاجأ بان ما في الاسلام من معالجة لهذا الميدان فائق ورائع ويحل مشكلته الذي نتكلم عنه اليوم هي هو السياحة. السياحة وسياسات السياحة وظروف السياحة والامور التي تتعلق بالسياحة وانتم عارفين ان الناس
سبحان الله تتناول هذا الكلام ليلا ونهارا ويقولوا ده السياحة ودخل قومي واهميتها و تسهم في تنمية الدخل والوظائف الاخرى المجاورة وانتم يا اسلاميين عايزين توقفوا السياحة وتقولون عنها انها حرام تقولون عنها انها يعني يمكن ان تفسد اخلاق البلاد وهناخد منها موقف
الحقيقة ان هذا الكلام كلام يكشف درجة الجهل. الجهل ان اصله فيه ناس ما يعرفوش الاسلام وما يعرفوش الاسلاميين وما يعرفوش الثقافة الاسلامية ولا حتى الثقافة العالمية ولا شيء ابدا
ولذلك انا عايز اوجه اليهم كلمة هم دول بالذات. انه انت اذا كان كل اطلاعك على وده حقيقة موجودين ناس كل معرفتهم بالاسلام انه لما بيمشي في الشارع بيشوف الجامع وبيشوف واحدة منقبة وبيشوف واحد عنده دقن وبيسمع
الجرايد ان في اتجاه سياسي او اسلام سياسي في فصائل وهو مش عارف معنى الفصائل دي وخلاص انما لا هو بيقرأ وحتى لما بيفتح التليفزيون لا يجلس امام حلقة تلفزيونية تتكلم وانما ربما يفتح على فيلم او مسلسل او شيء من هذا القبيل فثقافة
وقفته ضحلة وبسيطة حتى لو قرأ يقرأ في الجرايد علشان يشوف ظروف شغله مثلا السياحة يا اخواني لها اهمية بالغة وانا عايز اقول لكم انه اذا النبي عليه الصلاة والسلام وصل احيانا باستضافة من يأتي الى البلد وترويج سياحتهم
الى تلات نماذج اضرب لكم مثل بهم نموذج رجل كانت له تجارة مع المدينة. رجل مشرك وكان يأتي للمدينة تاجرا ويذهب ويروح هذا كان يأتي للتجارة نعتبره مستثمر اجنبي التاني جاء ضيفا مش تاجر ولا رجل اعمال ولا شيء ضيف
والرسول عليه الصلاة والسلام قال من يضيف ضيف رسول الله والذي ضيف هذا الضيف واطعمه وذهب به الى بيته الرسول عليه الصلاة والسلام قال له ده اللي انت عملته في اكرامه امبارح ده لقد عجب الله من صنيعك
من من مع ضيفك امس يعني وصل طريقتك معه ان عجب الله لها وهذا يثير درجة يعني انه عمل رائع لدرجة انه يثير الاعجاب ويثير العجب والواقعة الثالثة واقعة اسير
اسير لكن لم يحبسه النبي عليه الصلاة والسلام بعيدا عن الناس وانما حبسه المسجد ليرى مودة الناس معه اولا. لان القرآن بيوصي به ويطعمون الطعام على حبه مسكينا ويتيما واسيرا
والله تعالى يقول وان احد من المشركين استجارك فاجره حتى يسمع كلام الله اجره يعني احميه. اعمل له ظروف تجعله في حماية ولذلك الاسلام رحب بهؤلاء الغرباء سواء كانوا تجارا كما في الواقعة الاولى. او كانوا
اه اسرى كما في الواقعة الثالثة او كانوا ضيوفا كما في الواقعة الثانية وطبعا حتى في واقعة الضيوف تيجي واحدة تقول له يا رسول الله انا امي جاية تزورني وهي مش مسلمة ولا حاجة جاية من بلدها وجاية تزورني وهي راغبة
اصل امي قال صلي امك طب دي جاية من اذا انا عايز اتكلم عن مبدأ استضافة تجار استضافة زائرين وضيوف فقط استضافة حتى من كان له يعني الرجل الذي جاء وهو يقصد قتل النبي. يعني جاي بقصد تجسسي وبقصد عملية ارهابية. ده قصد وده قصد
ومع ذلك برغم ان واحد منهم جاي للتجسس والتاني كان جاي لعملية ارهابية انما مع ذلك لم يكن الامر فيه تجاوز للحد علشان ما يعني لم لم يسئ او لم يفزعهما النبي عليه الصلاة والسلام واسلم الرجلان كما تعرفون
كذلك في زوج بنت النبي يعني بنته الكبيرة كانت متجوزة واحد لم يسلم فلما حدثت حرب ووقع في اسر المسلمين الرسول عليه الصلاة والسلام خلاه يتفرج على المجتمع عشان كده احنا محتاجين السياحة
دينا زي ما بيسموها حتى سلفية اصولية مش احنا بنتكلم عن السياحة مجاراة للي بيتكلموا عن الامور الحديثة. لأ ده امر اصيل في ديننا لكن لا شك انه لابد ان تكون له ظروفه ولابد ان تكون له ضوابطه. ازاي بقى
اولا احنا ليه محتاجين اهميتها ايه؟ نمرة واحد اهمية السياحة. نمرة واحد انها تعتبر دخل قومي للبلد. دي تصل الى زيادة في اخر حاجة كانت حداشر وستة من عشرة في المية
حداشر وستة من عشرة في المية من الدخل الذي يدخل الى البلاد برغم السياسات العرجاء والانحرافات واللخبطة مع السياح وانك بتضايقهم وتودي لهم المتسولين خدمات غير كافية انما حداشر وستة من عشرة في المية. فهي دخل من الناحية المالية
نمرة اتنين هي اساسا طريقة لازالة اللبس عنك. انت عندك اليهود والعرب كلمة العرب حينما تنطق لها انطباع في الخارج طيب لما يجي لك انت ملايين ويجوا يشوفوك في في بلدك. اليست هذه فرصة لتصل اليهم رسالة
تصل لمن ورائهم لا شك انها رسالة كبيرة يضاف الى ذلك ان من الممكن استخدام ما حول السائح لهذه المسألة اللي هي التأثير فيه. التأثير فيه. يعني مثلا على سبيل
المثال لو انه جاء وخلاص تعب طول اليوم ورجع بالليل بيفتح التليفزيون فوجد شيئا مقصودا ان يصل اليه. دي ثقافة. فهي مقصودة كدخل قومي ومقصودة ايضا لتصحيح ثقافي وتوصيل رسالة عالمية ثقافية
ثقافية يعني ايه؟ انا اقصد انا اقصد انها ثقافة عقيدتنا. ثقافة مبادئنا ان يعرفوا ان الاسلام حق وانه يصل الى الناس بالعدل وبالحسنى. وعايز اقول لكم حاجة مهمة ازا كان في بلاد العالم كله
الناس بتدخل في الاسلام افواجا لغاية اللحزة دي طيب ليه اللي بيجي لغاية عندنا في مصر ما بيسلمش مع انهم لما بيعرفوا الاسلام برة من غير ما يشوفونا بيسلموا. يبقى احنا نستطيع ان نبذل شيئا زائدا عن هذا. طيب
امال يا ترى ليه شاع عن حق ان الاتجاه الاسلامي يقف موقف حذر جدا من السياحة او مضاد لانه ما بيتكلموش عن السياحة آآ آآ هم ما بيتكلموش عن السياحة ده هم بيتكلموا عن ما ما يريدون انه يصاحب السياحة من فساد
بس يعني هو عايز مثلا يعمل قرية ولو قرية واحدة شاطئ للعراة. عايز آآ آآ مدن تانية فيها ممكن نساء تمشي عارية النصف الاعلى فقط. ودي شائعة جدا في شاطئ كثيرة وانتم تعرفون
في عنصر الخمر في مسألة كذا هو مش الخوف مش بيجي من مبدأ السياحة ولا من الامور اللازمة. لأ بيجي من ان انت عايز تعتبر الحاجات دي من اللوازم. انه لازم تبقى موجودة
طيب وعلى فكرة ده مش صحيح انها لازمة. يعني انا في مرة من المرات لما الراجل بيتكلم بيقول ان متوسط الليالي السياحية ان فيه ناس بييجوا مسلا يوم واحد ويروحوا. يومين ويروحوا
آآ تلاتة ويروحوا آآ هو مش بيجي يقعد في بلدنا مسلا شهرين. ده هو بييجي آآ احيانا سياحة اليوم الواحد وسياحة الشارتر وسياحة يومين وسياحة تلاتة وهكذا وهنوصل لده فده دي خطورة. الخطر التاني بقى
اللي هو غير طبيعي ان حضرتك بعد ما بتلم مليارات من فلوس المصريين وبتبني بها منشآت ومطارات ومؤسسات سياحية وتجمد الفلوس وتبقى عقارات خلاص اصبحت رأس مالك في ايد الاجانب
ان لو وزارة من الوزارات الخارجية في الخارج مسلا انجلترا طلعت بيان من سطر واحد كما اقول دائما. قالت يا ايها البريطانيين يا شعب يا انجليزي احنا بننصحكم بعدم التوجه حاليا الى مصر لان مصر غير امنة حاليا والسياحة غير امنة وبننصحكم ما تروحوش
تكون النتيجة انه ينسد الباب ما يجوش لو دولة واتنين وتلاتة واربعة وخمسة لو الغرب اتفق لو امريكا وحلفائها اتفقوا لو الاتحاد الاوروبي اتفق تصبح منشآتك اللي انت لميت فلوس الناس كلها فيها خلاص بقت واقفة. الدنيا مضلمة والناس قاعدين حاطين ايديهم على خدهم مش لاقيين حاجة يعملوها
ما فيش مانع بل ينبغي انه يزداد التخديم على السياحة. ولكن في نفس الوقت لازم نعرف انها لازم لا تكون نسبة من الدخل القومي تهدد يعني ما يبقاش هي الوحيدة
ما يبقاش هي الغالبة نعملها لاخر ما نستطيع نخليها اقوى شيء بس نخلي العناصر الاخرى موجودة لانه هذا العنصر خطير ويهدد. وهقول لكم يتحل ازاي. وهتعرفوا ان الفكر الاسلامي هو فقط الذي يمكنه ان يحل
هذه القضايا لانه فكر حر يعني انا هضرب لكم مسل انا فكرت انه الله هو الناس المسئولين عن السياحة دول ما يهمهمش امن البلد ولا ايه انا لو استطعت فقط فكرة فقط
اني اجيب يعني افرض مثلا ان ايطاليا بييجي منها سياح كتير جدا لمصر وانا عندي الايطاليين دول بييجوا مثلا بالملايين وزارة الخارجية الايطالية لو حذرتهم وقالت لهم مصر مش امنة هيبطلوا ييجوا
اقدر انا كحكومة مصرية اعمل حاجة اقدر ارفع قضية على ايطاليا اقدر اقول لها انت بتعملي كده ليه؟ لا ما عنديش سلطة ما عنديش صلاحية لا بيني وبينها اتفاقية ولا
في لازم تعمل كده ولا من الناحية القانونية يعني يلزمها. هي حرة بتنصح رعاياها وفي نفس الوقت هو عارف انه بيحاصرني مخصوص علشان احسن علاقتي بالغرب واسمع كلامه وافضل تحت سلطانه
الله طب ما انا اجيب مستثمر ايطالي شركة استثمار ايطالية قوية جدا وقل له تعال انا عندي مثلا فندق شف ارباحه شكلها ازاي. اخد له ادي له منشآت سياحية ربحانة جدا قوية
جدا واخليه شريك فيها. يعني لا يستقل. شريك فيها في ملكيتها في ملكيتها تحت كل عناصر الامان واحتياطات الامان ساعتها وهو شريك ودافع الملايين في قرية سياحية او في منشآت سياحية او في مطار او في شيء
لو حكومته هناك طلعت بيان انه يا ايطاليين ما تروحوش مصر هو اللي هيروح يقاضي حكومته وبيخافوا من القضايا لانه بيطلع فيها تعويضات طائلة. الحكومة تدفعها لهذا المستثمر اذا كان البيان غير صحيح
بتبتدي لو عملنا كده في المانيا وفرنسا وفي امريكا وفي روسيا تبتدي حكومات وبلاد العالم تتهيب وتخاف انها تطلع السطر الواحد السهل ده وتتهيب وتخاف انها تعمل هي بنفسها. الحوادث اللي بتؤدي الى ان السطر ده يطلع. لانه ده يضرب الاستثمار الداخلي عن ده
اني انا خلقت مصلحة جوة المجتمع ده والمصالح دي هتجي لي غصب عنها. طبعا كلمة غصب عنها مش دقيقة. انما انا قصدي هتيجي لي مش بس مجبرة لأ مدفوعة بالمصلحة. ليه
ليه؟ لان انا مدي له حاجة بتربح بتعصر دهب الله طب بس يا استاز انا اذا خسرت ما هو الدهب اللي بيتعصر ده كان ممكن المصريين ياخدوه. اه بس انت خلي بالك
ان المستثمر الايطالي ده لانه اصبح متملكا او شريكا في المنشآت السياحية اصبح هو الذي سيتولى التسويق في الخارج بنفقاته والاعلانات والتسويق لانه عايز يكسب اكتر. وهو اقدر ان هو
في بلده ويعمل يقول لهم تعالوا الى المكان الفلاني. فانا اوفر نفقات ضخمة وفي نفس الوقت يزداد عدد القادمين ان هو بيسوق احسن ودي نمرة تلاتة اامن المشكلات لان هو حكومته هتعمل حسابه بمثل هذه السياسة المبسطة
التي لابد ان نضعها في الحسبان الحقيقة بمثل هذه السياسة المبسطة يتحول الامر الى انه ما يدخل لمصر ان السياحة يكون اكثر بكثير مما يدخل لها الان وفي نفس الوقت ما بقتش مصر لوحدها في مواجهة اللي بيأثروا عليها عالميا
لأ اصبح اللي موجودين برة بقى لي مندوب في المانيا وفي ايطاليا وفي روسيا وفي امريكا وفي كل مكان بيخدم علي ومن عجيب الامر الا هذا الشيء حتى الان ولزلك زي ما انتم شايفين دلوقتي يقول لك السياحة نزلت لكزا السياحة ضاعت السياحة راحت لان ما فيش حد غيري هو اللي رايح يبوس الايادي ودي
معناها عدم اهتمام بالامن الاستراتيجي للبلد سواء من الناحية الاقتصادية او حتى من الناحية غير الاقتصادية الناحية العادية الحقيقة ايضا المعنى ده يا اخواني المعنى ده مهم جدا وعلى فكرة النبي عليه الصلاة والسلام فعله وانا هقول لكم يعني اه اه الابعاد اللي ممكن نفهمها من ان هو عمله ليه
انت لما تخلي غيرك له مصلحة معك غيرك له مصلحة معك هو هيخدم على مصلحتك ولزلك المشروع او الفكرة اللي انا بقولها دي انك بتملكه جزء من المنشأة السياحية في مقابلها انك هتمنع تملكه
لما يحيط بالمنشأة السياحية من امور غير ثابتة. يعني ايه يعني افرض واحد مسلا مستثمر ايطالي اللي بحكي عنه ده اشترى هنا خمسين اتوبيس سياحة لا بس حب يمشي يقدر يبيع الخمسين اتوبيس
انما لو له منشآت وعليها قروض وله عقارات وعنده عاملين يبقى هو مربوط بهم فانا لا املك في الحاجة الطيار اللي يقدر ينسبها ويمشي. انا املكه في الحاجة اللي تخليه يقاتل
لتنجح السياحة في البلد انما اللي حواليها اللي هي الحاجات الطيارة اللي هي زي توريد الاطعمة مسلا وزي مسألة الاتوبيسات وزي خدمات النظافة وزي مش عارف موضوعات الصيانة وموضوع كل ده للمصريين
ستكون النتيجة ان انا بس بانشئ مصلحته واخلي الجو المحيط كله جو للمصريين وليس للاجانب الكلام ده لما تحسبه بالورقة والقلم تلاقيه شيء رائع جدا جدا جدا الامر الثاني الحقيقة اللي يعني
لازم نضعه في الحسبان وانا حضرت كما قلت من قبل مؤتمر السياحة الاول او المؤتمر الاول لوزراء السياحة العرب ومن عجيب الامر انه هذا المؤتمر برغم اهميته لا ينعقد الا في سنة الفين وعشرة
مين يقول ان وزراء السياحة العرب لا لم يعقدوا طول عمرهم مؤتمر لهم الا سنة الفين وعشرة السنة اللي فاتت في مؤتمر وحيد ومش محدد معاد المؤتمر التاني الله اعلم هينعقد ولا مش هينعقد وهينعقد امتى
انا لم اصدق ليه بقى لانه مطلوب من البلاد العربية كلها ان سياحتها تبقى مربوطة بالاجانب. عشان الاجانب يبقوا هم اللي متحكمين في البلد. يوم ما يتصل بالتليفون يعرف يشد وداني كويس ده
انا معي عشرة في المية او خمستاشر في المية من دخلك القومي بمسألة بس السياحة اللي اطلع بيان من سطر واحد واوقفه انما السياحة البينية دول غنية جدا مثلا زي دول مثلا البترول زي دول مثلا آآ التجارية
وكلها وفي منها عربية ومنها اسلامية الجماعة بتوع ماليزيا وبتوع باكستان وفيهم ناس يعني في منتهى الغنى والثراء ويذهبون الى بلاد العالم وانا شفت بعضهم على في بعض المدن الشاطئية الشهيرة العالمية في في الخارج
بعض البلاد الغربية يعني الحقيقة مبالغ طائلة وحتى المصريين في اوروبا والمصريين في امريكا والمصريين في كندا والمصريين لما بييجوا في الصيف بيخرجوا من البلاد دي يروحوا اماكن تانية لفتح الاسواق الجديدة ان انا بدل ما ابقى بجيب بس من امريكا وانجلترا وفرنسا البلاد العربية يمكن ان ان يتحقق
من وراها سياحة ايضا اخلاقية سبحان الله! يعني يعني لان هم نفسهم يخشون من آآ من آآ آآ يعني من من من التجاوز الاخلاقي فهم يريدون هم نفسهم انما سبحان الله
تروح تلاقي ليس هناك اي ترويج سياحي لاي سياحة مصرية في البلاد دي. مطلقا مع انها ممكن تبقى سياحة ضخمة جدا. ان السياحة البينية بين الدول العربية والاسلامية وبعضها الكلام ده مش كلامي انا. لان انت ممكن لما تسمعه تقول اه ما هو لانه كلام اسلامي يريد ان يتجنب الكفار ويريد المسلمين واه انما
ازا قلت لك ان وزراء السياحة العرب قالوا هذا في سنة الفين وعشرة والله كنت اعجب كيف منذ نشأت الجامعة العربية الجامعة العربية لغاية دلوقتي بقى لها كم؟ ستين سنة كم وستين سنة منشأة. ومع زلك
ستين سنة ما ما فيش ولا مرة يفكروا انهم علشان يخدموا الوطن العربي يعملوا مؤتمر للسياحة العرب شيء عجيب جدا. واول مؤتمر هذا الذي انعقد في اسكندرية سنة الفين وعشرة. الحقيقة ما قيل فيه احسن بكتير من اي واحد تاني ممكن يقول احنا عايزين نوصل لايه
ولذلك انا عايز اقول لحضراتكم حاجة مهمة جدا سيدنا عمر ابن الخطاب رضي الله عنه لما تولى حكم الدولة كان من القرارات العجيبة التي اتخذها انه اتخذ قرارا بمنع اكابر الصحابة من السفر
اكابر الصحابة الطبقة العليا من الصحابة الناس العادية يسافروا انما انتم ما تسافروش ما تروحوش الفرس والرومان غريبة اوي ليه لانه يعلم ان سفر الانسان الى بلد وان كانت تأتيه بثقافات وتفتح مداركه ويطلع على تجارب. انما كمان بيتأثر
انما كمان بيتشرب انما كمان جايز ما يبقاش خالص الولاء فقرر انه يسمح لكل الناس بالسفر ما عدا مين ما عدا صمام الامان للبلد. اللي هم مسلا المتين تلتميت واحد الكبار فيها. قال دول يمثلوا الاصالة
والباقيين يروحوا يجيبوا التجارب انا لما افكر في هذه الفكرة اقول اذا فعلا سياحة انسان الى بلد ممكن تبقى فرصة للتأثير في الانسان اللي جاي. كيف انا لا افكر بهذه الصورة
ولذلك احنا لو لو استطعنا ان احنا نضع للدعوة الاسلامية للبيان الشرعي للبيان السياسي لو حطينا بس استاندات في المطارات لو حطينا لوحات تعبر عن ثقافة تلفت نظرهم انما انا
يعني كنا نعرف اسرة الحقيقة معرفة يعني اه كويسة وكان فيهم آآ واحد تزوج بسيدة انجليزية وجم الى الى مصر. فيه رحلة سياحية مدتها اسبوعين يزوروا الاهل التلات اربع تيام وبقية الوقت ياخدوه في السياحة
لما جم الى مصر علشان يقعدوا الاسبوعين دول احنا لم نلتقي بهم الا في نهاية الرحلة فكان سؤال طبيعي ماذا رأيتم في مصر في الفترة دي وانتم لفيتم يعني فحكوا واذا بهم يا جماعة وانا الحقيقة يعني باقول لكم الكلام ده لم يتلقوا اي نوع من انواع الثقافة المصرية من
اي نوع الا الكلام عن الفراعنة ان فلان الفلاني وعمل ايه وسوى ايه ولا يعرفون شيئا ابدا بينما في بلد زي اسبانيا المرشد السياحي وهو بيتعلم في كلية الارشاد السياحي بيقولوا له انت تنقل ثقافة بلدك
يبقى عامل زي الداعية انتم عارفين الشيخ تسمعوا عن المشايخ اللي بيطلع المنبر ده ويخطب اللي بيقعد في درس زي اللي انا قاعد في بتكلم فيه برنامج في التليفزيون المرشد السياحي ده داعية مدرس
ناطق اعلامي آآ سفير خارجية وجاي له ناس دافعين له فلوس ويقولوا له اعمل معروف اتكلم احنا عايزين نسمعك. يعني فرصة ذهبية لو اننا استطعنا ان نحسن ان هزا الشخص
قادر ثقافيا على ان يتكلم ممكن كل اللي بيسمعوه لو بيجي له عشرة مليون في السنة العشرة مليون شخص دول يسمعون كلاما يا اخي خليهم بس يفهموا قضيتنا انما ما يعرفوش حاجة خالص مطارات
ادخل تلاقي الثقافة السياحية اللي متبنياها وزارة السياحة ويلكم ويلكم تو ايجيبت يا سلام ويلكم تو ايجيبت هو ده هو ده المعنى فقط اللي انت عايز توصله للناس وده فقط المعنى وتجد الكلام ده فين بقى
المطار وفي مدخل الفندق وفي الغرفة داخل الفندق وفي احنا اخواني كنا بنروح آآ امريكا او ايطاليا او تجد الفندق تفتح درج الكوميدينو في غرفة النوم في الفندق فتجد موجود في الكتاب المقدس عندهم. موجود في الدرج في كل درج
يعني ما فيش غرفة فندق من غير الكتاب المقدس عندهم ده اللي هو الانجيل او غيره ليه ؟ ما هو كده خلاص ده موجود عندهم لمن يريد انما احنا هنا لا يوجد غرفة فندق فيها المصحف
مش موجود لا يوجد دي مسألة ولا يوجد حتى حتى المجلات حتى المجلة اللي بتتبعها مصر للطيران مسلا. يعني تلاقي مصر للطيران بتتعاقد مع شركة تطبع لها مجلة مصر للطيران تتحط على الطيران. افتح المجلة ما فيهاش حاجة تتقري
يعني حاجة تزهق ما فيهاش اي موضوع شيق ليه؟ لان هو بيتكلم عن حورس في حاجة كده حوالي عشرة اسطر ومش عارف مين وكزا ما فيش سقافة ما فيش حاجة انت عايز توصلها للعالم. انت فاضي. فبالتالي اللي جاي الحقيقة بيخرج ان دي بلد من بلاد العالم التالت المتخلف. انت مش عارف
مش انتم بتعانوا من ان مش عارفين نودي المثقفين فين ومش عارفين نعبر عن حضارتنا ومش عارفين خلوا الناس مثقفين دول يتعاملوا مع حتى يا اخي خليهم يزودوا ثقافتهم الانجليزي شوية بدل ما هو الانجليزي النطق بتاعهم في عامل زي الجماعة الريفيين العاديين جدا جدا يعني
خليه يشتغل في الكلام ده بس ما فيش عندك غير اللي بيأجر له جمل او حصان او اللي بيبيع له رص نفرتيتي او مش عارف آآ حورس ولا تميم الفرعونية بس هم دول خلي يبقى فيه اللي يخدموا عليهم ثقافيين
خلي اللوحات اللي في المطار لها معنى خلي اللوحات اللي في الفنادق لها معنى. خلي الكلام اللي في الاتوبيس له معنى الملصق على ظهر المقعد اللي قدامي. انما الكلام ده كله الحقيقة احنا بنفشل فيه ولزلك النتيجة ان احنا لما بنروح
هناك يعني انا آآ في في في اسبانيا كان المرشد السياحي فوق قمة الجبل بيشرح مسجد فوق قمة الجبل. جبل شاهق جدا مش عارف سبعتلاف ما اعرفش كم الف متر الحقيقة مش متذكر يعني لكن
شاهق جدا وفوق قمة الجبل فيه مسجد الراجل وهو بيشرح للناس طبعا اسبانيا زمان كانت الاندلس فكان المسلمين فيها. فبيقول ان انتم قد تتعجبون ايه اللي يخليهم يعملوا جامع فوق قمة الجبل كده هو في حد هنا
فقال ان المسلمين دول كان فيهم صفتين هو بيقول كده بالزبط يعني فيهم صفتين الصفة الاولى اللي هم كانوا معتزين بثقافتهم وديانتهم وعايزين يبشروا بها ويدعوا اليها. فوجهوا الدعوة في كل مكان من اسبانيا. ولم
يبقى الا فئة صغيرة من رعاة الغنم اللي بيرعوا اغنامهم في مكان مرتفع علشان نوعية العشب فيطلع غنم من نوع معين واكل اكل معين فبيتباع اغلى كانوا موجودين هنا فرأى المسلمون انه لابد ان يبلغوا الدعوة حتى فوق قمم الجبال
الشاهقة فصعدوا الى هنا. ولما صعدوا الى هنا يريدون الصلاة فبنوا هذا المسجد انت ترى من وراء ذلك قيمة ثقافية هو ما كملش هو كان يقدر يقول احسن من كده. لكن ده ده راجل مش مسلم. راجل اسباني بس بيعرض ثقافة بلده وتاريخها القديم
وقال الصفة التانية انهم كانوا نضاف جدا هو بيقول بالتعبير كده. المسلمين كانوا يعني في غاية الحرص على النظافة جدا. لدرجة انه دينهم يشترط وعليهم انهم خمس مرات في اليوم هو اللي بيقول كده. خمس مرات في اليوم لازم يغتسل اغتسالا كاملا لرأسه
ورقبته وايديه ورجليه ليكون نظيفا تماما حتى لو كان في مكان ليس فيه غبار. هو بيقول كده. بيقول عشان كده عملوا النافورة دي والفسقية دي فالناس وهم خارجين وده وفد سياحي معزمه مش مسلمين يمكن ما كانش فيه مسلمين غير يعني المجموعة اللي رايحة دي انما اه معظمهم
وغير مسلمين آآ فبيتكلموا آآ قالوا يا يعني احنا ما يعني دي كلمة الحقيقة انا لا انساها انه احنا ما كناش فاهمين كده ده في ملاحز ملاحز فيه حاجة جديدة. يعني فالحقيقة الفكرة يا اخواني ان احنا لو استطعنا ان احنا نحافظ
الامر التاني بقى ان هو انا مش انا لازم اخلق الدافع ودايما كنا نقول هذا الكلام مش لازم اخلق الدافع للناس انها تأتي يعني دلوقتي افرض ان انا عندي واحد
عنده اجازة الصيف ده ممكن يروح فرنسا ممكن يروح مصر مصر حلوة وفرنسا حلوة وبيقارن الحتة الحلوة هنا بالحتة الحلوة هناك لكن انا لو عملت له آآ آآ يعني اجندة كاملة
من البرامج الموازية اللي جنب السياحة يمكن يقول والله هو كل حاجة تخليني اروح فرنسا بس اصل مصر فيها في الوقت ده مؤتمر للي عندهم مسلا موهبة او مثلا للفلكيين الهواة الفلك
النظر في في السماء بالتلسكوبات وكده. والراجل بيحب الناحية الفلكية جدا فيقول انا كل حاجة تخليني اروح فرنسا بس انا هروح مصر لانه بالمناسبة في مؤتمر للفلكيين او للي هوايتهم الفلك
يذهب الى مصر علشان البرنامج اللي هو في الاجندة دي المؤتمرات اللي ما لهاش دعوة بالسياحة وبمناسبتها ياخد تلات اربع ايام في الامور السياحية. الدعم ده يا اخواني مش موجود. ولو موجود يبقى قليل
ولو اتعمل وبرغم انه من الناحية الشرعية يعني. يعني انا بس بقول لك فكرهم شكله ازاي. انا من الناحية الشرعية لما يقول لي احنا هنعمل اوبرا وفيها رقص واغاني ولخبطة وكده هقول له لأ ما تعملش
انما حتى اللي شايفين ان احنا نعمل بقى يعمل مرة اوبرا عايدة كويس ويعملها وما يعملهاش تاني خلاص. بقية السنين بقى خلاص طب ما تخليها كل سنة انا لا ادعو الى انها تبقى الى شيء غير مشروع انا عايز ازبط الامور لكن
انا باكلمك يعني ما دام انت شايف ان ده مفيد ما تخليها انه مسلا في خمستاشر سبتمبر من كل سنة هناك هذا العرض المسرحي يقوم الناس اللي بيحبوه يبقوا جايين علشانه
انما يحصل مرة مرتين تلاتة وبعدين يضرب. ولزلك انا شفت في في بعض البلاد والحقيقة في كندا انه سبحان الله معرض لهواة جامع طوابع البريد مؤتمر للطباخين للتذوق. الناس اللي بيطبخوا رز وملوخية ومهلبية ومسابقات للطبيخ
في وقت تاني كل دوت بيقول ايه هو بيقول بنجيب الاصنام واحد ييجي هو ومراته بقى وولاده ويحضر المؤتمر ويعمل سياحة في نفس الوقت مؤتمر انا قلت لكم توابع البريد قلت لكم كمان مؤتمر في الشارع للاغاني. تلاقي الشوارع مليانة ناس كده ماسكين جيتارات وماليين طبل وقاعدين
يزمروا ويرقصوا في الشوارع. عاملين مهرجان يعمل نوع من البهجة في الشارع. انا اتحفظ انني لا يعني لا يمكن ان يكون الترويج بالمحرمات انا بس بقول لك انه انت ما تقولش للناس تعال زور الشواطئ بس. تعال زور السياحة والمتاحف بس. تعال شف لأ اعمل له جنبها خمسين الف حاجة
ييجي بل ولذلك احنا مش صادقين مش صادقين في مسألة الترويج لانه اللي حاصل احنا بنتكلم عن بلد زي فرنسا يدخل لها سبعين مليون سائح في الشهر الواحد سبعين مليون سائح. شيء غير طبيعي غير عادي
سبعين مليون يعني قد شعب مصر تقريبا آآ وعارف ساعات تبقى المسألة علشان المستوى يعني افرض ان فيه واحد عايز سياحة انه بياخد عربية يستأجرها ويمشي في ماشي بس بالعربية يمشي كده يطلع من بلد يخش البلد من البلاد الاوروبية
عاملين له هم اماكن يدخل في موقف عربيات يدخل بعربيته يركنها وينزل من خلف العربية بتاعته سلكين يحطوهم في الفيشة سبحان الله الفيشة شغالة. يعني مش لاقي مسلا كهربا مقطوعة. فيشة تمده ازن بالكهربا والتانية وصلة مياه
حاجة زي كده للكرفان اللي هو موجود اللي شده وراء العربية. لا يمكن يحصل خطأ. هو كل ما في الامر وهو داخل الجراج او الموقف ده بيدفع الرسم بتاع مسلا المبيت بتاع اول ليلة ولا حاجة. ويدخل يحط الفيشتين بقى عايش حياة كاملة
وما فيش عنده مشاكل وما فيش حد بيضايقه والمكان الجراج ده بطبيعة الحال تلاقي في بعض البلاد بجواره معارض من انواع متعددة. احنا مش عارف احنا عندنا هنا علشان المنتجات الحرف لازم هم يروحوا دكان مفتوح. انما لو استطعنا في الاماكن وجودهم الطبيعية يبقى في حد لبتوع الفخار
اعمال الفخار وحد لاعمال النحاس معارض للمنتجات الحرف علشان بيوت الغلابة تتنغنغ حرام. يعني احنا لما لما نخلي صاحب الفندق يكسب نخليه جنبه الست الحاجة ام علي اللي بتعمل القلة الفخار تبيع وتكسب هي كمان
ودي مسألة سهلة ان هنعمل لها خص كده صغير جنب الشاطئ بعيد عنه بس لو حب يتمشى يلاقي منتجات الجلابية البلدي والسجادة اليدوي شغل العاج وشغل النحاس وشغل الحصير وشغل الفخار حاجات تذخر بها بلادنا. قربها علشان حجم مبيعاتها يزيد. ولذلك انا بقول انه هذه
اللي هي ان يضاف الى السياحة نفسها الاجندة الموازية بالمؤتمرات او الحفلات التي تجعل هل هناك دافع اضافي للمجيء ويضاف اليها كمان ان احنا نخلي هناك اسواق ملاصقة تجعل هناك الناس تستطيع ان تبيع وتشتري. ايها الاخوة
النبي عليه الصلاة والسلام فعل شيئا عظيما جدا وهو انه كان يقدم احيانا مزايا مزايا يعني انا انا برضو خليني اضرب لكم المثل الاتي الاسلام استلم المدينة يثرب قبل ما تبقى المدينة المنورة
والاسواق اللي في المدينة اسواق مين اسواق اليهود فبقت السلطة السياسية القيادة الزعامة المدينة اسلامية لكن الاسواق في المدينة يهودية هل ضرب ولا سوق واحد هل منعهم؟ هل حاصر تجارته
هل هل هل مطلقا؟ ابدا انما بالسياسة الاقتصادية والنجاح تحولت الاسواق الى اسواق مسلمين لدرجة ان المسلمين اتنغنغوا لدرجة ان لما اول فئة من اليهود عملت مصيبة خيانة قومية انها طعنة المسلمين من الخلف
الرسول عليه الصلاة والسلام قال لهم خلاص امشوا وخدوا معكم كل فلوسكم. اللي تقدروا تشيلوه شيلوه. ان شاء الله يا رب تجيبوا ناس تشيل البيوت مش هنقول لكم خلعوا اللي ابوابه الشبابيك فعلا. وقال تعالى يخربون بيوتهم بايديهم. ليه؟ لانه خلاص هو مش هو عايز ياخد الحنفية دي
الطقم الهايل ده الدهب اللي انا جايبه من عند فلان وعايز افك مفتاح النور لانه فيه لانه دهب اطاره دهب وده موجود فبقى يجيب الكهربائي يفك الحاجات دي والسباك يفك الحاجات دي يخربون بيوتهم بايديهم لان هم
ارتكبوا جريمة الخيان العظمى. لكن اسلام قال لهم فلوسكم خدوها زي ما هي ما فيش اي مشكلة ومع ذلك النجاح الاقتصادي حول الهيمنة الاقتصادية على المدينة الى المسلمين بنجاح العمل
علشان كده الحركة التي يمكن ان يقوم بها المسلمون في حاجة زي السياحة وحاجة زي الاقتصاد وحاجة زي التجارة دي ثقافة دينهم سقافة فكرهم الشرعي اكروب الشرع انه يستطيع ان يكون رجل دولة من الطراز الفريد. انا عايز اقول لحضراتكم حاجة
مجالات السياحة مش بس المجالات الفصحى السياحة التعليمية والسياحة العلاجية بتدر دخل يعني عندك في الوطن العربي مثلا حاليا لو فيه واحد في بلد من بلاد الخليج السعودية مثلا او الامارات او مش عارف فين
عايز شيء في مهارة طبية اكتر سبحان الله العجيبة بيروح الاردن ما يجيش مصر الاول. يعني مصر بعد الاردن؟ اه بكتير يقول لك ليه ليه لان احنا تصورنا ان النوع الوحيد من السياحة الوحيد
اللي مطروح هو سياحة الترفيه بس ومعها السياحة الفرعونية عشان اللي ييجي يزور الهرم ويزور ابو سمبل ويزور ابو الهول وخلاص مع ان دول نسبة بسيطة مش نسبة كبيرة زي ما انتم متصورين. نسبة معتبرة
ولكنها مش الغالبية طب ماشي بس فيه سياحة تعليمية وفيه سياحة علاجية انا النهاردة اسافر للخارج الاقي واحد مسلا عربي اه واحد اسف امريكاني ولا حاجة عايز يتعلم اللغة العربية. عايز تعلم عربي
زمان كانوا بييجوا الازهر وييجوا مصر وغيره. دلوقتي الغالبية تروح يا اما موريتانيا يا اما السعودية يا اما اليمن الله طب واللي بييجوا مصر والازهر بيخفتوا بيقلوا لان الخدمات هناك
علما بانه هذا الكلام لما بتعمله انت بس دي قضية تانية لكن لما بتعمل رواج تعليمي او رواج صحي او رواج من جوانب اخرى رواج اقتصادي بيع وشرا او غيره مسألة الحقيقة بتختلف جدا
وبتضيف اضافات كبيرة عشان كده يا اخواني احنا لازم نضع في حسباننا ان التشجيعات مش ان انا اقول هيا تعال الى السحر والجمال الناس دول لو عايزين الخمرة الخمرة عندهم هم هو مش هييجي هنا عشان يشرب خمرة
لو عايزين الزنا مش هم عنده صاحبته هناك هو بيجيبها معه يتفسح معه هنا لكن هو هناك مش مش مزنوق على اليومين تلاتة دول هو جايبها وهيجيبها معه انما انا بحكي لك على اللي بيحصل
ولزلك الخطورة على بلادنا من ضمنها خطورة اخلاقية الحقيقة ولزلك في بعض الناس قالوا وده موجود في تركيا واظن موجود على الانترنت تقدروا تطلعوا برنامج بعنوان السياحة الحلال في تركيا
السياحة الحلال في تركيا تقوم على فكرة بسيطة جدا ان في بعض الاماكن لمن يريد الحلال مسلا شاطئ للنساء بس خلاص ومن عجيب الامر ان عندنا هنا في مصر في ارقى قرية سياحية في الساحل الشمالي
مارينا في مارينا رجل مش مسلم خالص نصراني رجل اعمال ساويرس عامل شاطئ للمحجبات. شف بقى تصور عشان تعرفوا ان احنا ناس يعني يعني آآ آآ قائمين على التبعية غلاء
ساويرس عامل شاطيء في مارينا للمحجبات مش للنساء بس وبيكسبوا عليه اقبال. النوادي رح نادي المعادي ونادي الصيد في الدقي ونادي نادي المعادي شغال ونادي الصيد بيعملوا حمام سباحة للنساء لا تتصور مع انه كان الحمام السباحة ده بيتحط فوق فترة للنساء وبعدين الباقي آآ مختلط
عملوا حمام سباحة للنساء فقط. لا تتصور مدى الانفعال الناس سعيدة جدا. لان انت بتوسع له بتعمل له طب ما ولزلك انا لما ضربت فكرة الشواطئ الخاصة. يعني ايه شاطئ خاص
يعني زي زمان يعني انا عندي فيلا والفيلا دي مطلة على البحر فلها شاطئ خاص بها فالراجل نازل واخد شاطئ خاص لاسرته ولنفسه بيقعد بيأجر الفيلا يوم. بيدفع فيه الف جنيه يدفع فيه الفين يدفع زي ما يدفع
بيدفع يستأجر المكان والشاطئ بتاعه هو ومراته وولاده يعملوا ما يشاؤون واحيانا اللي يستأجر الفيلا يستأجرها لتلات اربع عائلات مع بعض. ويعملوا كده وهم اجانب مع بعض احنا ما لناش دعوة ده بيتهم الخاص. واحد استأجر فيلا بشاطئها لمجموعة
مجموعة اسر دي مسألة تخصه انا ما ليش سلطان على داخل البيت الخاص. انا باتكلم عن الشواطئ العامة لزلك احنا لان مخنا مضلم وعايزين نمنع اي حاجة والسلام احنا قتلنا بنفسنا امكاناتنا. انما لو وجد
الشاطئ الخاص بالنساء وحدهم والشاطئ الخاص بالرجال وحدهم. والشاطئ الخاص بالاسر معا اللي ينزل فيها الاطفال وابوهم وامهم قاعدين والى جانب كده الشاطئ الخاص اللي يستأجر اما من غير شاليه او فيلا او او كابينة او بهم
انت بتدي امكانيات انا بقول لك ده راجل مش مسلم. راجل نصراني في مصر بيعمل كده انه بيربح. بيكسب من ورا كده مبالغ ومع ذلك يفعلوا. ولذلك لو دخلتوا على مسألة السياحة الحلال في تركيا
تجد ان ده موجود موجود ومتاح ومحترم وعليه اقبال وبتكون النتيجة انه تذهب عائلات. يعني مثلا انا العائلة التي عرفت من خلالها هذا عائلة بحرينية يقول لي عائلات البحرين فيها نسبة كبيرة تفضل السياحة في تركيا لان فيها اللي انا عايزه
يعني اللي انا عايزه ده واللي انا عايزه ده واللي انا عايزه ده راجل يجد ما ما يريد. ما عندهوش اشكالية فيه انما احنا عندنا الحقيقة المسألة ليست بهذه الصورة. لزلك
يعني احنا الحقيقة لازم نضع في حسباننا ان احنا اللي بنعتدي على انفسنا واه واه وبنضيق وآآ وهكذا ولذلك ايها الاخوة كما ذكرت لكم ولعلي يعني الخص بذلك شيئا مما ذكرت ان هناك
امور بمشاركة الاجانب حتى اخلق لهم الدافع وحتى يقوموا بعمليات التسويق وحتى يؤثروا على حكوماتهم وحتى يمنعوا اصدار من ان يأتوا الى بلادنا وقلت لكم انه بجوارهم لابد ان تكون جميع الانشطة الاقتصادية المحيطة
مصريين في الامور الفردية علشان يبقى هو بس عمل دوره في حماية السياحة. وبعد كده اصبح المكاسب مكاسب المصريين وان نقيم بجوارها بجوار اعمال السياحة حاجتين اجندة كاملة كل خمستاشر يوم في حدث جديد في آآ البلد يمثل جزب ان شاء الله يكون معرض لطوابع البريد ما مش عارف معارض
ايه هوايات ايه الفلك ماله التصوير الكيميا معامل المش عارف ايه بحيس الناس تأتي كرة القدم والرياضة ما الى ذلك وان يكون بجوارها معارض لبيع منتجاتنا وخصوصا المنتجات اليدوية التي لا مثيل لها في العالم كله. واضفت الى ذلك يعني بعض الامور الحقيقة اللي هي تتعلق بالناحية
ثقافية اللي هي انه ارشاد المرشدين السياحيين الى ان يكونوا فعلا دعاة معبرين عن القضية. يعني انا اضرب لك مثل لو المرشد السياحي اللي بيمشي مع مجموعة رايحة شرم الشيخ ولا رايحة آآ طابا لو كان يعرف كيف في جملتين
يرمي جملتين يعرفوا ان الصراع العربي الاسرائيلي العرب مظلومين والاسرائيليون هم الظالمون الحقيقة ان الجملتين دول ممكن يقلبوا الدنيا لان انا لما يجي لي عشرين مليون سائح واقول لهم ان الارض دي كانت في قديمة الزمان والاوان
مصرية مشى عليها مش عارف مين وعملت ايه وفي صبح يوم سحقت الطائرات هذا المكان واحتلته بدون سبق مش عارف كزا ثم ترددتها البلد يعني استطيع اني اعمل صياغة اعملوها سياحية بس اؤثر
ثقافيا تبقى عندي نقطة الحقيقة اخواني لعلي يعني مهتم بها الحقيقة اهتمام بالغ جدا في آآ في هذا الصدد وهو انه لما السياحة بتضرب في مصر بييجي واحد يقول لك انا اصلي مورد اغذية للفنادق السياحية
والسياحة اتضربت انا ما عنديش حد اورد له فانا قاعد ساكت سرحت العمالة اللي عندي كلها واحد تاني يقول لك انا صاحب شركة اتوبيسات بتعمل رحلات اللي هي للسياح. فالسياحة اتضربت فانا واقفة ما عنديش حاجة اشتغلها
خلاص الحمد لله طب تقول له ايه ودول ده وده دي سياسة دولة ده مش بمزاجهم مش مش غصب عننا. دي سياسة دولة يعني انا لو وضعت اساسا خريطة ان انا ما اخدش
من شركة مية في المية من نشاطها لا اشترط ان انا اخد ربع نشاطها بس تلت نشاطها بس يعني ايه يعني انت عايز تورد للفنادق مربى هاخد منك بمليون جنيه لو انت بتسوق في السوق الداخلي باتنين مليون
انما لو ما بتسوقش في السوق الداخلي اتنين مليون مش هاخد منك بمليون. لان انا باخد التلت بس طب بس انت محتاج مش مليون بس انت محتاج عشرة مليون يبقى اخدها من عشر شركات
ليه علشان تفضل السياحة عند كل اللي شغالين تلت شغلهم عشان ما اعملش بطالة فجأة في البلد. انا والله بشوف شباب الايام دي والله شيء يعني يحز في القلب يشعر الانسان انه يعني
انه انه حاسس بضيق شديد جدا لانه الشباب فعلا في بطالة. لانه في شركة بتعتمد مية في المية على السياحة بس فبتكون النتيجة ان لما تضرب السياحة الشركة صفر لازم يمشي الناس خلاص. فبتروح مخلي الناس كلها يعني آآ على فضل كريم وكلنا على
الكريم يعني ممكن اي وقت الدنيا تقف او تشتغل. انما في حقيقة الامر لو انا كحكومة عملت هذا القانون وانا مش عايز اعمله بمجرد انها فكرة خطرت في الذهن لأ ده يتعمل له الدراسة الاقتصادية المزبوطة
انه فعلا مش انت عندك شركة اتوبيسات وعايز تورد تشغل الاتوبيسات دي مع السياحة وهو كزلك. انا هخليك شغال مع السياحة الاجنبية بس في حدود تلت امكانيات نياتك المثبتة لو انت حضرتك بتورد ان انت اشتغلت بتورد للضرايب او بتورد الاتوبيسات اللي تملكها وغيره
تلات اتوبيسات هيشغل لك اتوبيس في السياحة الاتنين التانيين شغالين في النشاط الداخلي مع الخمسة وتمانين مليون وتكسب. تكسب هنا وتكسب هنا. انما عشان تشتغل مع الاجانب انا كامن قومي للبطالة للغلابة
للغلابة ما خدش مية في المية من شركة والا الاقي الميت شاب قاعدين بعد كده باطلين ما فيش عندهم حاجة خلاص سواق التاكسي نفس الكلام. استطيع ان انا اخلي سواق التاكسي عشان ما يبقاش معتمد فقط على مسألة السياحة. ان هو بيشتغل في
السياحة ما فيش مانع. لكن آآ ترخيص عمله في السياحة ترخيص لازم يكون بجواره سيارات تكفي للسوق الداخلي بحيس ان لما يعني السوق الداخلي يقدر يستوعب يبقى قل الدخل مش انعدم يستوعب حالة البطالة
انما اللي حاصل في مصر دلوقتي ومن خمس سنين وعشر سنين وخمستاشر سنة وعشرين سنة انه اللحزة اللي بتتعرض فيها البلد لازمة يا اخواني اللحظة التي تتعرض فيها البلد لازمة
تبص تلاقي بطالة فورا. اللي كان بيشتغل حتى حتى اللي بيشتغلوا في الفرق بتاعة الموسيقى والملاهي الليلية اللي بيشرب الناس والعياذ بالله خمور ويفسد علينا ديننا حتى دول تلاقي كل ده خلاص فيه بطالة
خلاص ولزلك نحن لابد ان نعلم اننا عندما نقول اننا سنحرم الحرام نعم. وسنحل الحلال نعم ولكننا في ذات الوقت نحن الذين يؤتمنون يؤتمنون على امان الناس لدرجة اننا لا نريد ان نجعل
العمل مع الاجانب هو الشيء الوحيد اللي ترتكز عليه فاذا انسحب الاجانب فحينئذ فورا صرت فقيرا لا شيء انك مطلقا وانما انت تنوع الاسواق كما ذكرت لحضراتكم ولزلك انا كان اعجبني جدا
الحقيقة في بعض يعني ما ما كتب وما قيل انك حتى لو زاد مصدر واحد من مصادر السياحة لابد ان انك فاشل لانك تضع نفسك في يد غيرك. انما لابد ان تنوع هذه المصادر. ولذلك هذا المعنى الحقيقة معنى كبير
اللي هو معنى الا يكون هناك مصري دخله من من السياحة هو نسبة مية في المية من الدخل. وانما لابد عن طريق القوانين وعن السياسات ان تجعل دخلهم للسياحة نسبة كبيرة ما فيش مانع لكن عنده نسبة اخرى وذلك عصمة للشباب من البطن
قال وعصمة لهذا الرجل من الافلاس وعصمة للبورصة من الانهيار اسهمها ازا حدثت مشكلات لان هذا الجانب انما هو في يد عدونا او في يد الاخرين وليس في ايدينا. ايها الاخوة هذا يعني ربما قليل مما كنت اريد ان اقوله لكن على كل حال
لعله يعطي نموذجا ما هو الفارق الذي حدث الذي سيحدث وانا بعتقد شخصيا انه ازا طبقت هذه الافكار انه سيحدث فارق ضخم جدا جدا في امور كثيرة من ضمنها ان انا هافاجأ بانه
نادي العالم في الفكرة اللي طرحتها دي هي اللي هتخدم علي يلاقي الالمان بيبعت لي والفرنساويين والايطاليين وليس انا وليس عندي اي خطورة من هذا والحقيقة يا ريت الناس يعني يرون آآ الى اي مدى النبي عليه الصلاة والسلام وفكره اصبح الان هو الانقاذ اهوة الاقتصادي
لعملية زي عملية السياحة. ايها الاخوة شكر الله لكم وقبل ان اختم هذا اللقاء الكريم واشكر هذه النافذة الكريمة آآ وان شاء الله يوم يوم الاثنين القادم باذن الله تعالى نتم ايضا آآ يعني برامجنا وآآ وآآ يعني آآ طرحنا
عطاء الاسلام في مجالات الحياة المختلفة لاننا لابد ان نعلم ان الاسلام منهج حياة وبرنامج عمل وليس مجرد كلام وعظي ولكني اريد ان اذكركم اننا في ايام الفضل والكرم في ايام الاقبال على الله عز وجل في الشهر
في شهر رجب ونتنسم نوشك ان نتنسم عبير شعبان وشعبان ها شعبان هو اخطر شهور السنة. مش رمضان اخطر شهور السنة شعبان هو اخطر شهور السنة. لان شهر شعبان هو الشهر الذي تعرض صحائف الاعمال على الله فيه ترفع. تعرض وترفع سنويا صحائف الاعمال الى الله عز وجل فيه
شهر شعبان ولعل هذا الشهر هو الذي عندما تعرض الصحائف يرسب فيه من يرسب وينجح فيه من ينجح. ولذلك نريد ان نهتم بان ننظر الى الايام القليلة يعني عشر تيام ولا تسع تيام باقية على بدء شعبان انه الانسان يدرك ذنوب
بالاستغفار والتوبة وبكثرة الاعمال الصالحة عسى الله سبحانه وتعالى والعبرة بالخواتيم ان يفتح طائف اعمالنا فان وجدها مختومة قبل شهر شعبان بكثير من الصالحات قبلنا. شعبان هو الشهر الذي ترفع فيه الاعمال الى
الله وبعضهم قال ان ليلة النصف من شعبان خطيرة الاثر في انها فاصلة بتفصل على عمل السنة العباد فلذلك ارجو ان الايام القادمة لا ننظر اليها على انها ايام عابرة. دي ايام بسرعة تشوف ايه المصايب اللي
طول السنة عملتها لتدرك نفسك قبل ما ورقة الاجابة ورايحة لرب العالمين لذلك انا باوصي بتلات اربع حاجات. اولا اللي له عمه ولا خاله بقى له كتير ما كلموش يرفع سماعة التليفون ويكلمه
واللي عنده قطيعة رحم يلحق يوصلها والانسان اللي يعني عينيه ضاربة في المحرمات قوي وطول ما هو ماشي في الشارع يعني يحاول احيانا يرخي عينيه ولو مرة ولو مرتين ينزلها في الارض. يمكن الكسرة مرة او مرتين ترجع له معنى في قلبه كان تفلت منه تماما. وما عدش
موجود فيرجع تاني صحيفته تعرف بشيء من الحياء عند الله. انما الانسان المجترئ على الله الجريء جدا على الله ده اللي قلبه مات خلاص ما عدش فيه خالص ربنا ده مسألة مختلفة
برضه احنا لو استطعنا في خلال الفترة البسيطة اللي احنا بنلحق فيها صحائف اعمالنا امام الله سبحانه وتعالى. ان احنا بس نعمل عمل صالح ولو قليل. انا مش عايزك لما تقف في محطة في اشارة المرور تطلع
اه جنية تديه لفقير لا انا عايزك تنزل من بيتك تروح بيت واحد فقير تدي له ولو عشرة جنيه المشوار ده يمكن انت ما تعرفش لانه ابغوني الحديس بيقول كده ابغوني الرسول عليه الصلاة والسلام يقول عن نفسه اللي عايزني
كوني في الضعفاء فيكم. اللي عايزني يروح لعند الضعيف. طب اللي مش عايزه. اللي عايز رب العالمين برضو لو لقيت واحد مريض لو زرته لوجدتني عنده الله! يبقى الله ورسوله اذا اردت انك تجد الله وتجد الرسول
روح للضعيف اذهب الى الضعفاء لزلك عايزين العشر تيام دول يشوفوا ولو رحلة واحدة منك الى ضعيف. الى اه اه الى بيسموها آآ منطقة من العشوائيات الى آآ آآ عنبر العناية المركزة في مستشفى من المستشفيات
الى يتيم لا يجد آآ حنانا ولا رعاية الى الى الضعفاء الى مسن زهقان مش لاقي حد كما يقول لي احدهم ويمزق قلبي والله يقول لي والله انا ساعات ارفع سماعة التليفون كده
واقعد افكر هو مين اللي ممكن اكلمه ما لاقيش حد ما زهقتوش فالانسان لو انه بذل لهؤلاء انس الونس ونس لوجه الله الكريم. واحنا في قناة الشباب يعني بنتكلم عن شباب يتكلمون لوجه الله الكريم
ادخال الفرحة على انسان مستوحش حاولوا لانه ازا جه شهر شعبان واحنا عاملين عمل من الاعمال العظيمة لا تدري لعل هذا العمل غفران لكل للذنوب لعل هذا العمل هو الموج الذي يقتحم الذنوب كلها وانتم تعرفون ان انه كان في من قبلكم في بني اسرائيل
امرأة بغي والعياذ بالله كانت تمارس الدعارة باجر سقط كلبا عطشانا عطشان فشكر الله لها ذلك وغفر لها وادخلها الجنة فانت لا تدري اين يكمن الفكرة مش في العمل. مش انت لو سقيت كلب اسقي طبعا. انما مش لو سقيت كلب يبقى خلاص لأ
يعني الفكرة فيما وراء العمل من قلب انا عايز اقول لك حاجة مش انت عندك حشرة وبتقتلها افرض ان فيه واحد وان كان المنظر مش لطيف يعني انما قتل حشرة
فبقي فيها الروح فهو لانه شعر ان هذا عذاب وان الحشرة تتعذب اما انه بيتسلى بعذابها واما انه يتألم ويتذكر ان الرسول عليه الصلاة والسلام قال اذا قتلتم فاحسنوا القتلة. واذا ذبحتم فاحسنوا الذبح
هذا القلب هو اللي يدخل الجنة. هو ده النوع من القلوب التي تدخل الجنة. والقلب الذي يعرض عن ذلك لا يدخل الجنة. ايها الاخوة اننا اليوم جمعنا بين الحديث احن. يعني سياسة من سياسات الدنيا وهي السياحة وما الى ذلك. ورأيتم كيف ان الاسلام
وكيف انه برنامج وكيف انه تصور وكيف انه انقاذ وبين مراعاة الوقت الصالح عبادة لله وهكذا القلب اذا لم تكن فيه خشية صار ذئبا طريدا فاتكا واذا عادت اليه الخشية من الله
ان يجعلها الله عز وجل ايام خير وبر يا رب العالمين. ايها الاخوة شكر الله لكم. ولقاؤنا يوم الاثنين القادم ان شاء الله وعلى فكرة اللقاء اللي على قناة الناس يوم الاحد بالليل ان شاء الله هو برضه يوم الحد الساعة حداشر زي يعني حد والاتنين الساعة حداشر آآ هناك في قناة الناس
في قناة الشباب ربما اتناول فيه الاجابة عن الامور التي كانت جاءتني بشأن ما عرضته في الاسبوع الماضي. واسأل الله السداد توفيق شكر الله لكم والسلام عليكم ورحمة الله وبركاته